Samfundet og samfundsfagets fagområder

**Forløbets formål:**

Dette meget korte undervisningsforløb om samfundet og samfundsfagets fagområder strækker sig kun over 2 lektioner af ca. 60 minutters varighed. Forløbet er tænkt som et kort *introduktionsforløb til samfundsfag på c-niveau*. Vægten i dette lille forløb er lagt på at introducere til, hvad samfundsfag handler om, hvilke fagområder der arbejdes med, hvordan fagområderne supplerer hinanden, og hvilke metoder vi ofte anvender, når vi undersøger det samfund vi alle sammen lever i. Det er ambitionen med forløbet, at eleverne opnår viden om de forskellige fagområder og bliver præsenteret for fagets fagområder (sociologi, politik og økonomi) gennem forskellige medier som tv, avisen, radioen etc. Man kan vælge at starte forløbet induktivt ved i 1. lektion at lade eleverne inddrage samfundet i form af forskellige aktuelle nyhedshistorier, som fylder mediefladen og dernæst bede dem om at analysere dem. Efterfølgende kan man så introducere til de tre centrale fagområder og til 2.lektion kan eleverne læse om fagområderne, og i timen ville de kunne arbejde med at kategorisere de aktuelle nyhedshistorier, som de fandt i den forrige lektion i forhold til fagområderne. I de lektioner der er afsat til intro-forløbet er målet at introducere til faget samt fra start af arbejde indgående med elevernes evne til at kende forskel på fagområderne inden for samfundsfag, men også blive mere fortrolige med beskrivelse, analyse, diskussion og vurdering samt øge deres kendskab til henholdsvis kvalitativ og kvantitativ metode. Ved at tage udgangspunkt i aktuelle nyheder/historier fra elevernes hverdag er det sigtet, at de hurtigere oplever at få *”hands on”* på det samfund som de lever i.

**Faglige mål:**

* Eleven skal arbejde med at anvende og kombinere viden om økonomi, politologi og sociologi til at redegøre for aktuelle samfundsmæssige problemer og løsninger herpå
* Eleven skal arbejde med at kunne tilegne sig og demonstrere viden om fagets identitet og metoder
* Eleven skal arbejde med at formidle og analysere på fagets taksonomiske niveauer med anvendelse af fagets terminologi

**Kernestof:**

* Kendskab til de tre fagområder (sociologi, politik, sociologi)
* Kendskab til de tre taksonomiske niveauer (redegørende, analyserende/undersøgende og diskuterende)
* Kvantitativ og kvalitativ metode

**Materiale:**

* Peter Brøndum & Thor Banke Hansen: **Luk Samfundet Op!** Columbus 2014, s.12-21

1. **lektion: Hvad er samfundet og samfundsfag?**

|  |  |
| --- | --- |
| **Dagsorden og arbejdsformer** | **Lektie og materiale** |
| * **Individuel øvelse:** Bed eleverne, i par, om at finde/pege på de nyhedshistorier som de mener præger mediebilledet lige nu! * **Par-øvelser:** Lad parrene præsentere deres ”fund” (de aktuelle nyhedshistorier for hinanden) * **Opsamling i klassen** * Hvilke aktuelle nyhedshistorier har eleverne fundet frem til * Diskuter hvorfor eleverne har udvalgt disse nyhedshistorier * Diskuter om eleverne mener, at de aktuelle nyhedshistorier handler om politik, sociale forhold eller økonomi * **Afspil en nyhedsudsendelse:** * I forbindelse med afspilning af nyhedsudsendelse, skal eleverne lave en analyse, hvor de inddeler nyhedsudsendelsens forskellige emner i henholdsvis dem de mener handler om sociologi, politik og økonomi | Ikke med lektie dog relaterer lektionen sig til side 12-21 i kapitel 1. i Brøndum & Hansen (2014 2.udg): *Luk samfundet op!* Forlaget Columbus. København. |

1. **lektion: Hvad er samfundet og samfundsfag?**

|  |  |
| --- | --- |
| **Dagsorden og arbejdsformer** | **Lektie og materiale** |
| 1. **Lærerstyret introduktion til samfundsfag** (ca. 25 min.).:    * + 1. Introducer til samfundsvidenskabens fagområder – økonomi, sociologi og politologi   *Anvend fx PowerPoint til kapitel 1.*   * + - 1. I forbindelse med den lærerstyret præsentation trækkes der løbende på det arbejde, som eleverne lavede i forbindelse med deres undersøgelse af nyhedsudsendelsen (time 1)       2. Diskuter elevernes inddeling af nyhedsudsendelsen i forhold til de tre fagområder  1. **Introducer til brugen af mindmap** (ca. 5 min.).:   - *Anvend evt. tekstboks 1.2 side 19-20.*   1. **Individuel øvelse** (ca. 5 min.).:   - Hver elev laver et mindmap over emnet: Hvad er samfundet?  *- Opfordre evt. eleverne til, at skrive så ufiltreret som muligt.*   1. **Gruppeøvelse** (ca. 10 min. i grupper af ca. 4).:   - Eleverne skal med udgangspunkt i deres egne mindmap lave et fælles mindmap over emnet: Hvad er samfundet?  - *Udlever evt. A3 til eleverne.*   1. **Fælles opsamling** (ca. 15 min.).    * + 1. Tegn de tre cirkler med fagområderne på tavlen og noter elevernes kommentarer og idéer.        2. Diskuter, hvad der er i fællesmængderne fx socioøkonomiske, politisk-sociologisk og økonomisk politiske emner.        3. Afslut med Multiple-choicetest (fire spørgsmål) | - Side 12-18, Brøndum & Hansen (2014 2.udg): *Luk samfundet op!* Forlaget Columbus. København.  *- PowerPoint til Kapitel 1* |